Dohoda o koordinácii postupu pre zaistenie bezpečnosti a ochrany zdravia pri práci

medzi ST a       (užívateľom)

1. Nižšie uvedené podmienky zaväzujú zamestnancov aj zástupcov užívateľa a jeho subdodávateľov.
2. Užívateľ zodpovedá voči ST za plnenie daných podmienok svojimi zamestnancami ako aj zamestnancami aj zástupcami svojich subdodávateľov, pokiaľ z jeho zmluvných vzťahov s týmito subdodávateľmi vyplýva faktické plnenie pre ST.
3. Užívateľ a jeho subdodávatelia sú povinní dodržiavať pri vykonávaní prác predpisy o bezpečnosti a ochrane zdravia pri práci. Sú zodpovední za úrazy a škody, ktoré vzniknú porušením alebo zanedbaním bezpečnostných predpisov a noriem.
4. Zamestnanci a zástupcovia Užívateľa (subdodávateľa) sú povinní dodržiavať pokyny kontrolných orgánov ST v oblasti bezpečnosti a hygieny práce. V prípade zistenia porušovania zásad BOZP zamestnancami alebo zástupcami Užívateľa (subdodávateľa) je Užívateľ povinný urobiť nápravu podľa pokynov kontrolného orgánu ST vrátane rešpektovania zákazu práce, či vykázanie porušovateľov z pracoviska ST.
5. Pre Užívateľ a jeho subdodávateľov, ktorí plnia svoje záväzky voči ST, platia tieto základné bezpečnostné pokyny:
6. Zamestnanci Užívateľa (subdodávateľa), ktorí budú pôsobiť na pracoviskách ST, musia absolvovať vstupné oboznámenie s predpismi BOZP, ktoré preukázateľne vykoná zástupca ST alebo zástupca Užívateľa (subdodávateľa) zodpovedný za oboznámenie všetkých ďalších zúčastnených .
7. Práce sa môžu začať až po ich predchádzajúcom prerokovaní s príslušným technickým zástupcom ST, o čom sa vykoná zápis, ktorý potvrdia svojimi podpismi zodpovedný zástupca Užívateľa (subdodávateľa) a ST. Zástupca Užívateľa (subdodávateľa) je zodpovedný za oboznámenie všetkých ďalších zúčastnených.
8. Zamestnanci Užívateľa a zástupca Užívateľa (subdodávateľa) sú povinní používať pri práci stanovené osobné ochranné pracovné prostriedky a pomôcky. Užívateľ (subdodávateľ) je povinný zaistiť pre svojich zamestnancov OOPP a pomôcky, taktiež vyžadovať a kontrolovať ich používanie.
9. Zástupcovia Užívateľa (subdodávateľa) sú povinní pred začatím prác absolvovať v ST inštruktáž, ktorej cieľom je zaistiť bezpečnosť zamestnancov Užívateľa (subdodávateľa) a ST. Užívateľ (subdodávateľ) je povinný zaistiť, aby zásady stanovené v priebehu inštruktáže boli preukázateľne prenesené na jeho zamestnancov.
10. Užívateľ (subdodávateľ) je povinný menovať pri každej pracovnej skupine vedúceho práce, a to aj v prípade, že sa jedná o dvojčlennú skupinu. Vedúcemu pracovnej skupiny musí stanoviť zodpovednosť za zaisťovanie bezpečnosti a ochrany zdravia pri práci celej skupiny. O svojich povinnostiach a právach musí byť vedúci skupiny riadne poučený ešte pred začatím prác.
11. Zamestnanci Užívateľa (subdodávateľa) zodpovedajú za bezpečnosť na svojom pracovisku. Všetky bezpečnostné opatrenia musia byť v súlade s vyhláškou č. 59/1982 Zb., ktorou sa určujú základné požiadavky pre zaistenie bezpečnosti práce a technických zariadení, vyhláškou MPSVR SR č.147/2013 Z.z., ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností v znení neskorších predpisov a nadväzujúcimi predpismi, normami a pokynmi ST.
12. Užívateľ (subdodávateľ) je povinný denne pred začatím práce určenému zástupcovi ST oznámiť informáciu o rozsahu práce a určenia miesta, kde bude danú činnosť vykonávať. Záznam o dohode vykonajú zainteresovaní do montážneho, či stavebného denníka. Uvedená povinnosť odpadá, ak je pracovisko odovzdané Užívateľovi (subdodávateľovi) a nie je dotknuté činnosťou ST.
13. Zamestnanci Užívateľa (subdodávateľa) sa môžu zdržiavať len na tých pracoviskách, kde plnia svoje pracovné povinnosti a kde boli poučení o bezpečnosti práce a možnosti vzniku úrazu. Pri vstupe na pracoviská môžu používať len komunikácie, ktoré im boli určené zástupcom ST.
14. Vodiči dopravných prostriedkov Užívateľa (subdodávateľa), ktorí zaisťujú dopravu na území ST, sú okrem všeobecne záväzných predpisov povinní rešpektovať tiež vnútorné značenia a pravidlá prevádzky na komunikáciách ST.
15. Pokiaľ pri stavebnej alebo montážnej činnosti bude Užívateľ (subdodávateľ) používať základné prostriedky ST, musí byť dopredu uzatvorená písomná dohoda, ktorej obsahom bude vymedzenie práv a povinností ako aj stanovenie podmienok bezpečného používania daných základných prostriedkov.
16. Skládky, či drobné ukladanie materiálu môže Užívateľ (subdodávateľ) vykonávať len v priestoroch, ktoré k tomu boli určené zástupcom ST a to v súlade s príslušnými ustanoveniami vyhlášky č. 59/1982 Zb. a vyhlášky č. 147/2013 Z.z.
17. Každé prerušenie a opätovné začatie práce musí zodpovedný zamestnanec Užívateľa (subdodávateľa) oznámiť určenému zástupcovi ST a vykonať o tom zápis v stavebnom či montážnom denníku.
18. Ak zamestnanec alebo zástupca Užívateľa (subdodávateľa) utrpel pracovný úraz na pracovisku ST, je tento zamestnanec alebo zástupca Užívateľa (subdodávateľa) povinný bezodkladne oznámiť vznik pracovného úrazu zástupcovi ST aby mal okamžitú možnosť zúčastniť sa vyšetrovania príčin a okolností úrazu.
19. Každý vzniknutý pracovný úraz zamestnanca alebo zástupcu Užívateľa (subdodávateľa) musia zodpovední zástupcovia ST okamžite nahlásiť Užívateľovi. .

V       dňa

Užívateľ): ST :

 Meno, funkcia a podpis Meno , funkcia a podpis

#### Z Á Z N A M

#### z oboznámenia zástupcov/zamestnancov dodávateľa (subdodávateľa)

       názov organizácie

s predpismi BOZP v zmysle čl. 5 písm. d) Dohody, konanom dňa

# **Obsah oboznámenia**

1. Smernice pre zaistenie BOZP v ST, Príloha č.6 Koordinácia postupu pri zaisťovaní BOZP s externými dodávateľmi
2. Zákon NR SR č. 124/2006 Z.z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov - § 6,18
3. Vyhláška SÚBP č. 208/1991 Zb. o bezpečnosti práce a technických zariadení pri prevádzke, údržbe a opravách vozidiel
4. Nariadenie vlády SR č. 395/2006 Z. z. o minimálnych požiadavkách na poskytovanie a používanie OOPP
5. Smernice pre zaistenie BOZP v ST, Príloha č.8 Kontroly požitia alkoholu a iných omamných prostriedkov v pôsobnosti ST
6. Vyhláška MPSVR SR č. 508/2009 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia v znení neskorších predpisov - ”Dodatok k STN 34 3100”
7. Upozornenie na miestne podmienky bezpečného pracovného výkonu a na vyskytujúce sa riziká
8. Vyhláška MPSVR SR č.147/2013 Z.z., ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností v znení neskorších predpisov
9. Usmernenie pre bezpečný pracovný postup pre práce vykonávané vo výškach v ST

Nižšie oboznámený zamestnanec/zástupca dodávateľa (subdodávateľa) dosiahol odbornú spôsobilosť podľa vyhlášky MPSVR SR č. 508/2009 Z.z., § 20 v nadväznosti na § 19 písm. a) - poučená osoba.

|  |  |  |  |  |
| --- | --- | --- | --- | --- |
| Meno zamestnanca \*)zástupcu dodávateľa (subdodávateľa) | Dátum narodenia | ***Organizácia*** | ***Funkcia*** | **Podpis oboznámeného** |
|  |  |  |  |  |
|  |  |  |  |  |

Meno a podpis zamestnanca ST, ktorý oboznámenie vykonal:

#### **\*) Ak sa často menia zamestnanci dodávateľa (subdodávateľa) zástupcovia dodávateľa (subdodávateľa) sú povinní pred začatím prác absolvovať v ST inštruktáž, ktorej cieľom je zaistiť bezpečnosť zamestnancov dodávateľa (subdodávateľa) a ST. Zástupca dodávateľa (subdodávateľa) je povinný zaistiť, aby zásady stanovené v priebehu inštruktáže boli preukázateľne prenesené na jeho zamestnancov.**